**VRLINE MJESECA TRAVNJA**

**ODGOVORSOST I STRPLJIVOST**

**ODGOVORNOST**

Odgovorne osobe prihvaćaju posljedice svojih djela, bilo namjernih, bilo nenamjernih, tako da drugi imaju što više koristi ili barem da ne bude nikakve štete po njih. One se pobrinu i da drugi, na koje mogu utjecati, postupaju na sličan način.

Primjer pitanja mentora:

1. Što za tebe znači biti odgovoran?
2. Kako bi ocijenio svoju sposobnost da budeš odgovoran na skali od 1 do 7 i zašto?
3. Kako se osjećaš kada preuzmeš odgovornost za svoje postupke?
4. Možeš li navesti jedan primjer kada si preuzeo odgovornost za nešto?
5. Što misliš kako odgovornost utječe na odnose među ljudima?
6. Jesi li odgovoran prema uniformi?
7. Kako se nosiš sa zadacima ili obvezama koje ne voliš, ali znaš da su važne?
8. Kako odgovornost može poboljšati tvoje rezultate u školi?
9. Kako raspoređuješ svoje vrijeme između škole, obaveza kod kuće i svojih hobija?
10. Kako se osjećaš kada imaš puno obaveza koje trebaš ispuniti u kratkom roku?

(Npr. više ispita u jednom tjednu uz trening i slično.)

1. Kako reagiraš kada si suočen s izazovom ili problemom za koji znaš da si odgovoran?
2. Koristiš li razborito i odgovorno džeparac kroz cijeli tjedan koji ti roditelji daju ili ga odmah potrošiš?

**STRPLJIVOST**

Strpljivi ljudi ostaju mirni u situacijama u kojima doživljavaju neku poteškoću.

Primjer pitanja mentora:

1. Što za tebe znači biti strpljiv?
2. Kako bi ocijenio svoju sposobnost da budeš strpljiv na skali od 1 do 7 i zašto?
3. Možeš li navesti jedan primjer koji ti je važan, a u kojemu si ti bio strpljiv?
4. Jesi li strpljiv u slušanju roditelja, dok te upozoravaju na određene pogreške, jer to čine za tvoje dobro?
5. Jesi li strpljiv u molitvi?
6. Kako strpljivost može poboljšati odnose s drugima?
7. Kada nešto tijekom nastave želiš reći, digneš li ruku i strpljivo pričekaš da te učitelj/ica prozove?
8. Dok netko drugi priča, čekaš li strpljivo da završi ono što želi reći ili ponekada upadaš drugima u riječ?
9. Sjediš li za vrijeme nastave na svome mjestu ili ustaješ i šećeš po razredu?
10. Stojiš li mirno i strpljivo u koloni? (Npr. prije odlaska na ručak, dok čekaš red da uzmeš obrok…) Čekaš li strpljivo svoj red na pranje ruku u blagovaonici?
11. Kada napraviš brzo zadatke, čekaš li strpljivo da i ostali završe?
12. Kako se osjećaš kada čekaš nešto što želiš? Jesi li strpljiv ili to trebaš imati odmah?
13. Kako se možeš boriti protiv osjećaja nestrpljivosti?
14. Kako možemo vježbati u strpljivosti u svakodnevnom životu?
15. Kako strpljivost može utjecati na naš uspjeh?